recursal/SuperWikiNEXT-32B huggingface dataset:
**கொனார்க் நடனத் திருவிழா** (Konark Dance Festival) என்பது ஒவ்வொரு வருடமும் அனேகமாக பிப்ரவரி 19 முதல் 23-ம் தேதி வரை ஐந்து நாட்கள் நடைபெறும் ஒரு நடன விழாவாகும். இவ்விழா இந்தியாவின் ஒடிசா மாநிலத்திலுள்ள கொனார்க்கின் சூரியக் கோயிலின் பின்னணியில் நடைபெறுகின்றது. இந்தியாவில் நடைபெறுகின்ற மிகப்பெரிய நடன விழாக்களில் ஒன்றாக இவ்விழா கருதப்படுகிறது.

இக்கோயிலுள்ள அழகிய சாலமாண்டர் அல்லது நடன அரங்கம் ஒரு கட்டிடக்கலை அதிசயம் ஆகும். இவ்வரங்கு சுவரின் ஒவ்வொரு அங்குலமும் பண்டைய காலத்தின் அழகிய நுண்கலை வடிவமைப்புகளால் நிரம்பி உள்ளன. இசைக் கலைஞர்கள் மத்தளம், கைத்தளம் மற்றும் இதர இசைக்கருவிகள் இசைப்பது போன்ற ஒடிசி நடன வடிவங்கள் சிற்பங்களை அலங்கரித்து உள்ளன .

நாடு முழுவதும் உள்ள பல புகழ்பெற்ற நடனக் கலைஞர்கள் இவ்விடத்தில் தங்கள் நடன செயல்திறனை வெளிப்படுத்துவர். 1986 ஆம் ஆண்டு முதல் ஒடிசா சுற்றுலாத்துறை  மற்றும் ஒடிசி ஆராய்ச்சி மையமும் இணைந்து இத்திருவிழாவை நடத்துகின்றன .பலதரப்பட்ட பாரம்பரிய நடனத்தை ஊக்குவிக்கவும் அதே நேரத்தில் கொனார்க் கோயில் மற்றும் ஒடிசாவை புகழ்மிக்க சுற்றுலா மையங்களாக மாற்றுவதும் இவ்விழா ஏற்பாடு செய்யப்படுவதன் நோக்கமாக கருதப்படுகிறது .

மேற்கோள்கள்
-----------

1. ↑  "Konark Dance Festival in Orissa from 19 - 23 February 2017". Archived from the original on 10 மே 2017. பார்க்கப்பட்ட நாள் 18 ஜூலை 2017. `{{cite web}}`: Check date values in: `|access-date=` (help)
2. ↑  Nayak, Prakash. "Konark Dance & Music Festival". *konarkfestival.com*.
3. ↑  "Odisha Tourism". *www.odishatourism.gov.in* (in ஆங்கிலம்).
4. ↑  "Welcome to Guru Kelu Charan Mohapatra Odissi Research Centre". *www.odissiresearchcentre.org*.
5. ↑  "காப்பகப்படுத்தப்பட்ட நகல்". Archived from the original on 2011-09-27. பார்க்கப்பட்ட நாள் 2017-07-18.
**அல்பட்ரோஸ்** அல்லது **அண்டரண்டப் பறவை** (ஆல்பட்ரோஸ், *Albatross*), தென்முனைப் பெருங்கடலிலும் (அண்ட்டார்டிக் பெருங்கடலிலும்) வட பசிபிக் பெருங்கடலிலும் காணப்படும் கடற் பறவையினமாகும். இவை பெரும்பாலும் வெண்ணிறக் கழுத்தும், பெரிய அலகும், மிகப்பெரிய இறக்கை விரிப்பளவும் கொண்டவை. சதை இணைப்புள்ள கால் அடிகள் (*கொய்யடிகள்*) கொண்டவை. இப் பறவையினம் இன்று உயிர் வாழும் பறவையினங்களிலேயே மிகப் பெரியவைகளின் ஒன்றாகும். இவ்வினத்தின் உயிரியல் வகைப்பாட்டுப் பெயர் *டியோமெடைடிடே* (Diomedeidae) என்பதாகும். இவ்வினத்தில் 21 வகையான உள்ளினங்கள் உள்ளன ஆனால் அவற்றுள் 19 இனங்கள் மிக அருகிய உயிரினப்பட்டியலில் உள்ளன. பெரும் வெண் ஆல்பட்ரோஸ் என்னும் பறவையின் இறக்கை விரிப்பளவு இன்றுள்ள பறவைகள் யாவற்றினும் மிக நீளமானது.

ஆல்பட்ரோஸ் பறவைகள் வாழும் பகுதிகள் நீல நிறத்தில் காட்டப்பட்டுள்ளன

உடலமைப்பு
---------

அல்பட்ரொஸ் என்பது, அல்பட்ரொஸ் குடும்பத்தைச் சார்ந்தப் பெரிய கடற்பறவைகளுக்கு வழங்கப்படும் பொதுப் பெயர் ஆகும். இவற்றின் பாதங்கள் வாத்தின் பாதங்கள் போல் தோற்றமளித்தாலும் அவை வலிமையானவை. இவற்றின் சிறகுகள் ஒல்லியாகவும், நீளமாகவும் இருக்கும். இதுவரை பதிமூன்று வகையான பறவைகள் அல்பட்ரொஸ் குடும்பத்தில் கண்டுபிடிக்கப்பட்டுள்ளன.இது பசிபிக் பெருங்கடல் மட்டுமே இருக்கும்

உணவு
----

இவை நீரில் வாழும் கணவாய் (squid), மீன், கிரில் (krill) முதலியவற்றை உணவாக உட்கொள்ளுகின்றன. கடலில் வாழும் சிறிய மிருகங்களையும், ஹட்டில் மீன் போன்ற மீன்களையும் கப்பல்களிலிருந்து கொட்டப்படும் உணவுப் பொருட்களையும் உண்ணும். இவை தனது இனபெருக்கக் காலத்தில் தனது கூடுகளை கடற்கரையில் அமைத்துக் கொள்ளும்.

வாழ்க்கை
--------

அல்பட்ரோஸ்
ஆல்பட்ரோஸ் பறவைகள் மிகத் திறனுடன் **காற்றோட்ட வேறுபாடுகளைப் பயன்படுத்தி அதிக அலுப்பின்றி வெகு தொலைவு பறக்க வல்லவை.** ஆல்பட்ரோஸ் பறவைகள் கடலிடையே உள்ள சிறு தீவுகளில் பெருங்கூட்டமாக (*தொழுதியாக*) வாழ்கின்றன. ஆல்பட்ரோஸ் பறவைகள் இணையாக வாணாள் முழுவதும் ஒன்றாகவே (இணை பிரியாமல்) வாழ்கின்றன. இனப்பெருக்கக் காலங்களில் ஒரு முறைக்கு ஒரு முட்டைதான் இடுகின்றன.

அல்பட்ரொஸ்கள் கடலின் மீது அங்கும் இங்குமாக பறந்து கொண்டியிருக்கும், தண்ணீரில் மிதந்து கொண்டே உறங்கவும் செய்யும். இவை மனிதர்களைக் கண்டு பயப்படுவதில்லை. இராணுவ முகாம்களுக்கு அருகில் கூடுகட்டினால், வானூர்திகளுக்கு இடையே பறந்து செல்லும். இவை கப்பல்களை பின்தொடர்ந்து, கப்பல் மாலுமிகளிடையே அல்பட்ரொஸ்களை கொன்றால் கெட்டவை நேரிடும் என்றோர் மூடநம்பிக்கை உள்ளது.

உசாத்துணை
---------

* அமுதம் தகவல் களஞ்சியம்

மேற்கோள்கள்
-----------

1. ↑  Brands, Sheila (Aug 14 2008). "Systema Naturae 2000 / Classification – Family Diomedeidae -". *Project: The Taxonomicon*. Archived from the original on 2 மார்ச் 2010. பார்க்கப்பட்ட நாள் 17 Feb 2009. `{{cite web}}`: Check date values in: `|date=` and `|archive-date=` (help)

வெளி இணைப்புகள்
---------------

* அண்டரண்டப் பறவைகள்
**கொல்லம் போர்த்துகீசிய கல்லறை** (*Portuguese Cemetery, Kollam*) இந்தியாவின் கொல்லம் நகரில் உள்ள தங்கசேரியில் அமைந்துள்ளது. போர்த்துகீசியர்களின் படையெடுப்பின் ஒரு பகுதியாக 1519 ஆம் ஆண்டில் இது கட்டப்பட்டது.. டச்சுக்காரர்களின் படையெடுப்பிற்குப் பிறகு, இது *டச்சு* கல்லறையாக மாறியது. தங்கசேரி கலங்கரை விளக்கத்திற்கும் இக்கல்லறைக்கும் இடையே உள்ள ஒரு சிறிய கால்வாயான பக்கிங்காம் கால்வாய் போர்த்துகீசிய கல்லறைக்கு மிக அருகில் அமைந்துள்ளது. தங்கசேரி கடற்கொள்ளையர்கள் என்று அழைக்கப்படும் கடற்கொள்ளையர்களின் குழு ஒன்று முன்பு கல்லறையில் வசித்து வந்தது. புனித தாமசு கோட்டை மற்றும் போர்த்துகீசிய கல்லறையின் எச்சங்கள் தங்கசேரியில் இன்னும் உள்ளன.

வரலாறு
------

கொல்லம் நகரம் இந்தியாவின் மிகப் பழமையான போர்த்துகீசிய - டச்சு - ஆங்கில குடியேற்றங்களில் ஒரு பகுதியாகும். தங்கசேரியானது அவர்களின் செயல்பாட்டின் மையமாக இருந்தது. டாங்கி என்று பிரபலமாக அறியப்படும் தங்கநேரி போர்த்துகீசியர்கள், பிற ஐரோப்பியர்கள், அரேபியர்கள், சீனர்கள் மற்றும் யூதர்களின் முந்தைய வர்த்தக புறக்காவல் நிலையமாக இருந்தது.

இந்த தளம் 1920 முதல் இந்திய தொல்லியல் துறையின் கட்டுப்பாட்டில் உள்ள ஒரு மையமாக பாதுகாக்கப்பட்ட நினைவுச்சின்னமாகும். அதிகாரிகள் இந்த எச்சங்களை சரியாகப் பாதுகாக்கவில்லை என்றும், இந்த பாரம்பரிய தளத்தில் சில அடுக்குமாடி கட்டுமானங்கள் ஏற்கனவே தொடங்கப்பட்டுள்ளன என்றும் சில உறுதிப்படுத்தப்படாத செய்திகள் உள்ளன.

அமைவிடம்
--------

தங்கசேரியில் உள்ள பழங்கால குடியிருப்பு மற்றும் கலங்கரை விளக்கத்திற்கு மிக அருகில் கல்லறை உள்ளது. இந்த பாரம்பரிய தளத்திற்கு மிக அருகில் கொல்லம் துறைமுகம் உள்ளது. கொல்லம் நகரம் இக்கல்லறையிலிருந்து சுமார் 3 கிமீ தொலைவில் உள்ளது.

மேற்கோள்கள்
-----------

1. ↑  "Tangasseri - OOCITIES". OOCITIES. பார்க்கப்பட்ட நாள் 9 January 2014.
2. ↑  "Archaeological site and remains". Archaeological Survey of India - Thrissur Circle. Archived from the original on 4 ஜூன் 2013. பார்க்கப்பட்ட நாள் 9 January 2014. `{{cite web}}`: Check date values in: `|archive-date=` (help)
3. ↑  "A brief history of Tangasseri". Rotary Club of Tangasseri. Archived from the original on 22 November 2013. பார்க்கப்பட்ட நாள் 9 January 2014.
4. ↑  "Superb India Tours - Kollam". Superb India Tours. பார்க்கப்பட்ட நாள் 9 January 2014.
5. ↑  "Colonial Voyage - Tangasseri". Mathrubhumi. பார்க்கப்பட்ட நாள் 9 January 2014.
**பண்டிட் கோதாவரீஷ் மிஸ்ரா** (*Pandit Godabarish Mishra, (1886 - 1956*) இந்திய ஒடிசாவின் புகழ்பெற்ற சமூக சேவகரும், கவிஞரும், மற்றும் இலக்கிய மேதையுமான இவர், அரசியல்வாதி, பதிப்பாசிரியர், கட்டுரையாளர், மற்றும் எழுத்தாளர் என பன்முகம் கொண்டவராக அறியப்படுகிறார்.

பிறப்பு
-------

இந்திய கிழக்கு மாநிலமான ஒடிசாவின் பூரி மாவட்ட பானாபூர் பகுதியிலுள்ள சிறீனிவாஸ்பூர் சாசன் என்ற இடத்தில், 1886 ஆம் ஆண்டு, "லிங்கராஜ் மிஸ்ரா", மற்றும் "அப்சரா தேவி" தம்பதியர்க்குப் பிறந்த கோதாவரீஷ், சிறுவயது முதலே இலக்கிய ஆர்வமும், தேசப் பக்தியும் கொண்டிருந்தார்.

படிப்பு
-------

கோதாவரீஷ் மிஸ்ரா, தொடக்கக்கல்வியைத் தனது சொந்த ஊரிலும், மேனிலைப் பள்ளிக்கல்வியை புரியிலும் பயின்றவர், கட்டக் ரவென்ஷா கல்லூரியில் (*Ravenshaw College*) பி. ஏ. மெய்யியல் இளநிலைப் பட்டமும், கொல்கத்தா பல்கலைக்கழகத்தில் எம். ஏ. பொருளியல் முதுநிலைப் பட்டம் பெற்றார். இங்கிலாந்து, மற்றும் அமெரிக்கா போன்ற நாடிகளில் உயர்கல்விக் கற்கும் வாய்ப்புகள் தேடிவந்த இவருக்கு, பிரித்தானிய அரசு, இவருக்கு துணை மாவட்டாட்சியர் பணியை வழங்க அழைப்பு விடுத்தது என்பது குறிப்பிடத்தக்கது.

சான்றாதாரங்கள்
--------------

1. ↑  "PUNDIT GODABARISH MISHRA". www.123orissa.com (ஆங்கிலம்). (c) 4/27/02. Archived from the original on 2016-05-18. பார்க்கப்பட்ட நாள் 2016-10-26. `{{cite web}}`: Check date values in: `|date=` (help)
2. ↑  "LEGENDS OF PURI-Page 2/4-PUNDIT GODABARISH MISHRA". www.shreekhetra.com (ஆங்கிலம்). © 2006. பார்க்கப்பட்ட நாள் 2016-10-27. `{{cite web}}`: Check date values in: `|date=` (help)
3. ↑  "கோதாவரீஷ் மிஸ்ரா". திஇந்து தமிழ். 26 October 2016. பார்க்கப்பட்ட நாள் 2016-10-27.
**தமீம் அன்சாரி பின் ஜைது** ("Tamim bin Zaid") இஸ்லாமிய தீர்க்கதரிசி முகமது நபியின் தோழர்களில் ஒருவர் ஆவார். இவரது அடக்கத்தலம் இந்தியாவின் தமிழ்நாட்டில் சென்னை அருகே கோவளம் கடற்கரைப் பகுதியில் உள்ளது. முகமது நபியின் தோழர்களில் இந்தியாவிற்கு வந்து இங்கேயே இறந்தவர்களில் இவரும் ஒருவர்.

சிறப்பு
-------

இவர் முகமது நபியுடன் பத்ரு போரில் கலந்து கொண்ட 313 நபித்தோழர்களில் ஒருவராவார்.

பயணம்
-----

கலீபா உமர் அவர்களின் ஆட்சிக் காலத்தில் அரேபியாவிலிருந்து ஆசியக் கண்டத்திற்கு பயணம் செய்ய விரும்பினார் மகான் தமீம் அன்சாரி அதன்படி சிந்து பிரதேசத்திற்கு வந்து 18 ஆண்டுகள் தங்கி திருப்பணியாற்றினார்.

தர்கா
-----

புனித இறைநேசர் தமீம் அன்சாரியின் உடல் தங்கிய இடத்திலேயே தர்கா எழுந்தது. மூன்று ஏக்கர் நிலப்பரப்பில் அமைந்துள்ள கோவளம் தர்காவைக் கட்டுவதில் வாலாஜா நவாப்[*யார்?*]
 முக்கிய பங்காற்றினார்.

தமீம் அன்சாரியின் அடக்கத்தலம் இந்தியாவின் தமிழ்நாட்டில் சென்னை அருகே கோவளம் கடற்கரைப் பகுதியில் உள்ளது உள்ளது.இது தமீம் அன்சாரி தர்கா என்று அழைக்கப்படுகிறது.

மேற்கோள்கள்
-----------

1. ↑  أسد الغابة في معرفة الصحابة لابن الاثير
2. 1 2 3  "இறைநேசர்களின் நினைவிடங்கள்: குறைபோக்கிக் குணம் அருளும் கோவள நாயகர்", *த இந்து*, டிசம்பர் 10, 2005 `{{citation}}`: Check date values in: `|date=` (help)
3. ↑
**ஆசாத் காசுமீரின் பொருளாதாரம்** (Economy of Azad Kashmir) பெரும்பாலும் வளர்ச்சியடைந்து வருகிறது. பாக்கித்தான் நிர்வாக காசுமீரின் தனிநபர் வருமானம் மற்றும் மாகாண மொத்த உள்நாட்டு உற்பத்தி மதிப்பீடு ஆகியவை நாட்டின் பிற பகுதிகளின் வளர்ச்சியுடன் ஒப்பிடும் போது ஒப்பீட்டளவில் குறைவாகவே மதிப்பிடப்படுகிறது. ஆசாத் காசுமீரின் கல்வியறிவு விகிதம் தேசிய சராசரியை விட கணிசமாக அதிகமாக இருப்பினும் இந்த நிலை உள்ளது. ஆசாத் காசுமீரின் பொருளாதாரம் விவசாயத்தை பெரிதும் சார்ந்துள்ளது. ஆனால் பெருமளவிலான காசுமீரி புலம்பெயர் உறுப்பினர்களால் ஒவ்வொரு ஆண்டும் அனுப்பப்படும் பணப்பரிமாற்றத்தையும் ஆசாத் காசுமீர் நம்பியுள்ளது. ஐக்கிய இராச்சியத்தில் உள்ள காசுமீரிகள், தங்கள் பணத்தை அனுப்புவதன் மூலம் ஆசாத் காசுமீரின் வளர்ச்சிக்கு பெரும் பங்களிப்பை வழங்கியுள்ளனர். தென் மாவட்டங்களில், பாக்கித்தான் ஆயுதப் படையில் ஏராளமானோர் பணியமர்த்தப்பட்டுள்ளனர். மற்ற உள்ளூர்வாசிகள் ஐரோப்பா அல்லது மத்திய கிழக்கில் உள்ள நாடுகளுக்குப் பயணம் செய்கிறார்கள். அங்கு அவர்கள் தொழிலாளர் சார்ந்த வேலைகளில் ஈடுபட்டு வேலை செய்கிறார்கள். வளர்ச்சியடையாமல் இருந்தாலும் உள்ளூர் சுற்றுலாத் துறைக்கு வளர்ச்சியடையும் வாய்ப்பு உள்ளது.

ஆசாத் காசுமீரின் பொருளாதாரம் எதிர்கொள்ளும் சவால்களில் 2005 ஆம் ஆண்டு பேரழிவு ஏற்படுத்திய காசுமீர் பூகம்பமும் அடங்கும். அதன் விளைவுகள் இன்னும் அப்பகுதியிலிருந்து முழுமையாக மீண்டு வரவில்லை.

2021 ஆம் ஆண்டு நிலவரப்படி, ஆசாத் ஜம்மு மற்றும் காசுமீரின் மொத்த உள்நாட்டு உற்பத்தி 6.5 பில்லியன் டாலர்களாக மதிப்பிடப்பட்டது, தனிநபர் வருமானம் 1,512 அமெரிக்க டாலர்களாக இருந்தது. அதேசமயம் 2013 ஆம் ஆண்டு செப்டம்பர் மாதத்தில் ஆசாத் காசுமீரின் மொத்த உள்நாட்டு உற்பத்தி $3.2 பில்லியனாக மதிப்பிடப்பட்டது.

மேற்கோள்கள்
-----------

1. 1 2 3  *Kashmir: The Economics of Peace Building பரணிடப்பட்டது 2012-06-12 at the வந்தவழி இயந்திரம்*
2. ↑  Mini London: Pounds make Mirpur a sterling site for begging
3. ↑   › ajk-at-a-glance|Ajk At A Glance-AJ&K Official Portal - Ajk Gov
4. ↑  "Rejuvenating the economic environment in Jammu & Kashmir" (PDF). *CRC*. September 2013. Archived from the original (PDF) on 2 செப்டம்பர் 2017. பார்க்கப்பட்ட நாள் 21 September 2016. `{{cite web}}`: Check date values in: `|archive-date=` (help)
**கடம்பாடி மாரிசின்னம்மன் கோயில்** தமிழ்நாட்டில் காஞ்சிபுரம் மாவட்டம், கடம்பாடி என்னும் ஊரில் அமைந்துள்ள அம்மன் கோயிலாகும்.

கோயில் அமைப்பு
--------------

இக்கோயிலில் மாரிச்சின்னம்மன் சன்னதியும், சுயம்பு சுந்தரவிநாயகர், பிடாரி அசலியம்மன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆடி மாதம் 3வது நாள் தீமிதி திருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி விழா 9 நாளும் சிறப்பு திருவிழாவாக நடைபெறுகிறது. மாசி மாதம் அம்மன் தெப்பம் விழா திருவிழாவாக நடைபெறுகிறது. சிவாகம முறைப்படி

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
**கடைக்குட்டி சிங்கம்** என்பது விஜய் தொலைக்காட்சியில் 11 மார்ச்சு 2019 முதல் திங்கள் முதல் சனிக்கிழமை வரை மாலை 5:30 மணிக்கு ஒளிபரப்பான காதல், பாசம், குடும்பம் கலந்த தொலைக்காட்சி தொடர் ஆகும். இத்தொடரில் பகல் நிலவு தொடரில் நடித்த முஹம்மட் அஸீம் மற்றும் கண்மணி தொடரில் நடித்த இரா அகர்வால் இருவரும் மருது மற்றும் மீனாட்சி என்ற காதாபாத்திரத்தில் நடித்துள்ளனர், அண்ணன் முத்து கதாபாத்திரத்தில் வேலு லட்சுமணன் என்ற புதுமுக நடிகர் நடித்துள்ளார். 20 ஜூலை 2019ஆம் ஆண்டு அன்று 113 அத்தியாங்களுடன் நிறைவு பெற்றது.

இது ஒரு கிராமத்துக் கதை கொண்ட தொடர். முத்து, மருது என்ற இரு பாசக்கார அண்ணன் தம்பிகளுக்குள் மீனாட்சி என்னும் அழகான பெண் வரும்போது நடக்கும் பிரச்சனைகளை மையமாக வைத்து கதை சொல்லபடுக்குகின்றது. இத் தொடரை ரவி பிரியன் இயக்கியுள்ளார்.

கதைச்சுருக்கம்
--------------

முத்து (வேலு லட்சுமணன்), மருது (முகம்மது அஸீம்), எனும் இரு பாசக்கார அண்ணன் தம்பிகள். அண்ணன் முத்துவுக்கு மீனாட்சி (இரா அகர்வால்/ஷிவானி நாராயணன்) என்னும் அழகான கனிவான இதயம் கொண்ட பெண்ணை நிச்சயிக்க முடிவு செய்கின்றார்கள். ஆனால், முத்து, மீனாட்சியிடம் தனக்கு இந்த திருமணத்தில் விருப்பம் இல்லை நீங்கள் தன இந்த திருமணத்தை நிறுத்தனமும் என்று சொல்ல இதனால் மீனாட்சி தனக்கு முத்துவை பிடிக்கல என்று சொல்லுகின்றார்.

இது பற்றி தெரியாத மருது, தன் அண்ணனை வேண்டாம் என்று சொன்ன மீனாட்சி மீது கோபம் கொண்டு அவருக்குத் பல தொல்லைகள் கொடுக்கிறார். அதைக் பொறுத்து கொண்டு உண்மையை சொல்லாமல் இருக்கிறார் மீனாட்சி. மருது அந்த உண்மை தெரியும்போது அதன்பின் நடக்கப் போகும் பரபரப்பான சம்பவங்கள் மையமாக வைத்து இந்த தொடர் நகர்கின்றது.

நடிகர்கள்
---------

### முதன்மை கதாபாத்திரம்

* ஷிவானி நாராயணன் (பகுதி:1-17) → இரா அகர்வால் (பகுதி:18-) - மீனாட்சி
* முகம்மது அஸீம் - மருது
* வேலு லட்சுமணன் - முத்து

### துணை கதாபாத்திரங்கள்

* ஷர்மிளா
* சிவாங்கலா - நளினிகாந்த் (மருதையின் தந்தை)
* கே. நட்ராஜ்
* சுமங்கலி
* மணி கே. எல்.
* டேவிட் சாலமன் ராஜா
* அனுபாகன் "அம்பு"
* மீனாட்சி

மேற்கோள்கள்
-----------

1. ↑  "விஜய் டிவியில் 'கடைக்குட்டி சிங்கம்' புதிய தொடர்". 4tamilcinema.com. Archived from the original on மார்ச் 13, 2019. பார்க்கப்பட்ட நாள் March 11, 2019. `{{cite web}}`: Check date values in: `|archive-date=` (help)

வெளி இணைப்புகள்
---------------

* விஜய் டிவி யூ ட்யுப்
* விஜய் டிவி வலையகம்

| விஜய் தொலைக்காட்சி : திங்கள்-சனி மாலை 5:30 மணிக்கு |
| --- |
| முன்னைய நிகழ்ச்சி | கடைக்குட்டி சிங்கம்  (11 மார்ச்சு 2019 – 20 ஜூலை 2019) | அடுத்த நிகழ்ச்சி |
| பகல் நிலவு  (21 சனவரி 2019 - 9 மார்ச் 2019) | சுந்தரி நீயும் சுந்தரன் நானும்  (22 சூலை 2019 – ஒளிபரப்பில்) மறு ஒளிபரப்பு |

| * பா
* உ
* தொ
விஜய் தொலைக்காட்சியில் : ஒளிபரப்பாகும் நிகழ்ச்சிகளின் பட்டியல் |
| --- |
| தொடர்கள் | 
* கிழக்கு வாசல்
* சக்திவேல்
* செல்லம்மா
* பொன்னி
* நீ நான் காதல்
* முத்தழகு
* தமிழும் சரஸ்வதியும்
* மோதலும் காதலும்
* ஆஹா கல்யணம்
* மகாநதி
* பாண்டியன் ஸ்டோர்ஸ் 2
* பாக்கியலட்சுமி
* சிறகடிக்க ஆசை

 |
| நிகழ்ச்சிகள் | 
* நீயா நானா
* அண்டாககசம் 2
* பிக் பாஸ் தமிழ் 7
* சூப்பர் சிங்கர் 10
* ஊ சொல்றியா ஓஓஓம் சொல்றியா 2

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Dasyatis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஆடா திருக்கை** ( *Common stingray* ) என்பது வடகிழக்கு அத்திலாந்திக் பெருங்கடல் மற்றும் மத்திய தரைக்கடல் மற்றும் கருங்கடலில் காணப்படும் தஸ்யதிடே குடும்பத்தில் உள்ள ஒரு வகை திருக்கை மீன் ஆகும். இது பொதுவாக கடலோர நீர்பகுதிகளில் உள்ள மணல் அல்லது சேறு நிறைந்த வாழ்விடங்களில் 60 m (200 அடி), ஆழமுள்ள தரையில் புதைந்திருக்கும். இது பொதுவாக 45 cm (18 அங்), குறுக்களவு கொண்டது. வைரத்தின் வடிவில் பக்கத் தூவிகளைக் கொண்டிருக்கும். இதன் தோல் பொதுவாக மென்மையானதாக இருக்கும். வளர்ந்த பெரிய ஆடா திருக்கையின் முதுகில் நடுவில் வரிசையாக சலவைக் கற்கள் பதித்ததுபோல ஒரு புடைப்பு வரிசை காணப்படும். இதன் வால் நீளமாக அதன் உடலின் அளவில் முக்கால் பங்கு இருக்கும்.

ஆடா திருக்கையின் பொதுவான உணவானது கடலடியில் வாழும் ஓடுடைய கணுக்காலிகளான சிப்பி பொன்றவை ஆகும். இருப்பினும் இது மொல்லுடலிகள், பாலிகேட் புழுக்கள், சிறிய எலும்பு மீன்களையும், நண்டுகளையும் உணவாக கொள்கிறது. இது உள்பொரி முட்டை மூலம் உடலுக்கு உள்ளேயே குஞ்சுகள் பொறிக்கிறது. பின்னர் தாயால் உற்பத்தி செய்யப்படும் ஹிஸ்டோட்ரோப் ("கருப்பை பால்") மூலம் வளர்க்கப்படுகின்றன. நான்கு மாத கர்ப்ப காலத்திற்குப் பிறகு, ஆண்டுக்கு இரண்டு முறை 4 முதல் 9 குஞ்சுகளை ஆழமற்ற நீரில் ஈணுகின்றன. ஆடா திருக்கையின் வாலில் நஞ்சு கொண்ட முள் உள்ளது. அது வாலால் தாக்கினால் மிகுந்த வலி ஏற்படும், அரிதாக உயிருக்கு ஆபத்தையுத் ஏற்படுத்தலாம். ஆடா திருக்கை மீன் உண்ணத்தக்க மீனல்ல. வலைகளில் தற்செயலாக பிடிபடுவதுண்டு. இதன் கல்லீரல் எண்ணை காயங்களுக்கு மருந்தாகப் பயன்படுத்தப்படுகிறது. இவற்றின் எண்ணிக்கை குறைந்து வருகிறது. இருப்பினும் பன்னாட்டு இயற்கை பாதுகாப்பு சங்கத்தினால் (IUCN) இவை குறித்து சரியாக மதிப்பிட தரவுகள் போதாமை உள்ளது.

குறிப்புகள்
-----------

1. ↑  Serena, F.; C. Mancusi; G. Morey; J.R. Ellis (2009). "*Dasyatis pastinaca*". *IUCN Red List of Threatened Species* **2009**: e.T161453A5427586. doi:10.2305/IUCN.UK.2009-2.RLTS.T161453A5427586.en. .

வெளி இணைப்புகள்
---------------

* *Dasyatis pastinaca,* காமன் ஸ்டிங்க்ரே மணிக்கு FishBase
* IUCN சிவப்பு பட்டியலில் *தஸ்யாதீஸ் பாஸ்டினாகா*
*
**தவளை மலை காட்சி முனை** *(Frog Hill View Point)* இந்தியாவின் தமிழ்நாட்டிலுள்ள நீலகிரி மாவட்டம் கூடலூர் - உதகமண்டலம் பிரதான சாலையில் கூடலுரிலிருந்து 12 கிலோ மீட்டர் தொலைவில் தவளை மலை காட்சி முனை அமைந்துள்ளது .

தவளை மலை பகுதியில் ஒன்று அல்லது இரண்டு மணி நேரப் போக்குவரத்துச் சிக்கல் ஒரே நேரத்தில் நீடிக்கும். நீண்ட செங்குத்து மலையேறும் நெடுஞ்சாலையில் பேருந்துகளும் கனரக லாரிகளும் அதிகமாகச் செல்வது இப்போக்குவரத்துச் சிக்கல்களுக்கான காரணமாகும். தமிழ்நாடு, கேரளா, கர்நாடகா ஆகிய மூன்று மாநிலங்களைச் சேர்ந்த நீண்ட வகைப் பேருந்துகள் இங்குள்ள ஊசி முனை வளைவுகளில் பயணிக்கின்றன. கேரளாவிலிருந்து இங்கு வருகை தரும் சுற்றுலாப் பயணிகள் காலை நேரங்களில் அதிக எண்ணிக்கையில் வருகிறார்காள். அவர்கள் அனைவரும் அன்றைய தினமே மாலையில் மலையிலிருந்து கீழே இறங்கிவிடுகிறார்கள் என்பது மற்றொரு காரணமாகும்.

மேலும் காண்க
------------

* முதுமலை தேசியப் பூங்கா
* கூடலூர் (நீலகிரி)
* பைக்காரா ஆறு
* ஊசி பாறை காட்சி முனை

மேற்கோள்கள்
-----------

1. ↑  "ABOUT MUNICIPALITYt". municipality.tn.gov.in/. Archived from the original on ஆகஸ்ட் 10, 2011. பார்க்கப்பட்ட நாள் Sep 30, 2011. `{{cite web}}`: Check date values in: `|archive-date=` (help)
2. ↑  "GUDALUR". www.nilgiris.tn.gov.in. Archived from the original on ஜனவரி 15, 2011. பார்க்கப்பட்ட நாள் Sep 30, 2011. `{{cite web}}`: Check date values in: `|archive-date=` (help)
3. ↑  "NEEDLE ROCK POINT". tamilnadutourism.org. பார்க்கப்பட்ட நாள் Sep 29, 2011.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Fulvetta|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கண்கண்ணாடி புல்வெட்டா** ( *Spectacled fulvetta* ) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது.

இது சீனாவில் காணப்படுகிறது. இதன் இயற்கை வாழ்விடம் மிதவெப்பமண்டலக் காடுகள் ஆகும்.

மேற்கோள்கள்
-----------

1. ↑  BirdLife International (2016). "*Fulvetta ruficapilla*". *IUCN Red List of Threatened Species* **2016**: e.T22735568A95115034. doi:10.2305/IUCN.UK.2016-3.RLTS.T22735568A95115034.en.. பார்த்த நாள்: 17 November 2021.

சான்றுகள்
---------

* BirdLife International 2004. Alcippe ruficapilla. 2006 IUCN Red List of Threatened Species.  Downloaded on 24 July 2007.
* **Collar**, N. J. & Robson, C. 2007. Family Timaliidae (Babblers) pp. 70 – 291 in; del Hoyo, J. Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

| உயிரின வகைப்பாட்டுஇனங்காட்டிகள் |
| --- |
| *Fulvetta ruficapilla* | 
* விக்கித்தரவு: Q1442970
* விக்கியினங்கள்: Fulvetta ruficapilla
* ADW: Alcippe\_ruficapilla
* Avibase: BD27AE4885FC8B0E
* BirdLife: 22735568
* BOLD: 745557
* ஈபேர்டு: speful1
* GBIF: 7341935
* iNaturalist: 144968
* ITIS: 915915
* IUCN: 22735568
* என்.சி.பி.ஐ: 204793
* Xeno-canto: Fulvetta-ruficapilla

 |
| *Siva ruficapilla* | 
* விக்கித்தரவு: Q28363688
* GBIF: 12165096

 |
**சாம்பல் கவுதாரி** அல்லது **சாம்பல் கௌதாரி** (*Grey Francolin*) எனப்படுபவை தெற்காசியாவில் வயல்வெளிகளிலும் புதர் மண்டிய இடங்களிலும் காணப்படும் பறவையினம். தவிட்டு நிற உடலில் கரு நிறக் கோடுகளை உடைய கோழியைப் போன்ற ஒரு வகைப் பறவை இது. இத்தகைய இடங்களில் இப்பறவைகள் காலையிலும் மாலையிலும் க-டீ-டர் ... டீ-டர் என்ற கூப்பாடுடன் உரக்கக் கூவுவதைக் கேட்க முடியும். இவை இறைச்சிக்காக வேட்டையாடப்படும்.

கவர்பொருளாகப் பயன்படவிருக்கும் ஆண்
இனப்பெருக்க காலத்தில் ஆண் கவுதாரியின் இக்கூப்பாடு பிற ஆண்களையும் அழைக்கவல்லதால், அவற்றைப் பிடிக்க உதவும் கவர்பொருளாகவும் இது பயன்படுத்தப்படும்.

அடையாளங்கள்
-----------

இராஜஸ்தான் ஜோத்பூரில் கவுதாரி
வெள்ளை கறுப்புப் பட்டைகளுடன் காப்பி நிறப் பொட்டுகள் கூடிய முதுகினையும் மெல்லிய கருநூற்கோடுகளிட்ட பழுப்பு மார்பும் சிவந்த மார்பும் கொண்டிருக்கும். இவை புறாவை விடவும் சிறிது பருத்துக் காணப்படுகின்றன.

உணவு
----

வயற்காடுகளில் தானியங்களைப் பொறுக்கியும் கறையான்களையும் வண்டுகளையும் உண்ணும்.

இயல்பு
------

வேகமாகப் பறக்கவியலும் என்றாலும் பெரும்பாலும் பூமியிலேயே ஓடியாடும். அபாயம் ஏற்பட்டாலும் ஓடி ஒளிந்தே தப்ப முயலும். வேறு வழியில்லை என்றால் மட்டுமே பறக்கும்.

இப்பறவைகள் வாழும் இடங்களில் தரையில் தானியத்தினைத் தூவி வலை விரித்து வைத்து நரிக்குறவர்கள் அவற்றைப் பெருமளவில் பிடித்து சந்தைகளில் விற்பார்கள். வனவிலங்குப் பாதுகாப்புச் சட்டம் வந்த பின் இவற்றின் வியாபாரம் அவ்வளவு வெளிப்படையாக நடைபெறுவதில்லை. இவற்றின் மாமிசத்திற்காகவே இவை பிடிக்கப்படுகின்றன. இந்தப் பறவைகள் மனிதர்களைக் கண்டால் பயத்தில் ஓடி ஒளிந்திடும். பறக்கும் போது அதிக உயரத்தில் பறக்காது. இவை பறக்கும் போது புறாக்களைப் போன்றே பட படவென இறக்கைகள் அடிப்பதின் சத்தம் கேட்கும்.{{citation needed}}

அழிவு நிலை
----------

பூச்சிக்கொல்லிகளாலும், உணவுக்காவும் இப்பறவைகள் வெகுவாக அழிக்கப்பட்டு வருகின்றன. கடந்த 20 ஆண்டுகளாக நடத்தப்பட்ட ஆய்வில் 
20 சதவீதம் பறவைகள் அழிந்துவிட்டன. தற்போது இவை 10,000 எண்ணிக்கையில் தான் வாழுகின்றன. இவற்றில் ஆண்டுக்கு 10 சதவிதம் 
அழிக்கப்பட்டு வருகிறது.

குறிப்புதவி
-----------

1. ↑  "Francolinus pondicerianus". *பன்னாட்டு இயற்கைப் பாதுகாப்புச் சங்கத்தின் செம்பட்டியல்*. பன்னாட்டு இயற்கைப் பாதுகாப்புச் சங்கம். பார்க்கப்பட்ட நாள் 16 மார்ச் 2019. `{{cite web}}`: Check date values in: `|accessdate=` (help)
[*தொடர்பிழந்த இணைப்பு*]
2. ↑  indiabirds.com
[*தொடர்பிழந்த இணைப்பு*]
3. 1 2  மா. கிருஷ்ணன் - தமிழ் இணையக் கல்விக்கழக கலைக்களஞ்சியத்தில் உரை
4. ↑  Jerdon, T C (1864). *The Birds of India. Vol 3*. George Wyman & Co.. பக். 569–572. .
5. ↑  அழிந்துவரும் பறவைகள் பட்டியலில் கவுதாரி﻿: இயற்கை பாதுகாப்பு அமைப்பு வேதனை﻿தி இந்து தமிழ் 9 நவம்பர் 2016
**அஜதார்** (*Ajatar*)(பின்னிய மொழி உச்சரிப்பு: [ˈɑjɑtɑr]), அஜதாரா [ˈɑjɑˌtːɑrɑ], Aiätär [ˈɑi̯ætær], அல்லது Aijotar [ˈtɑi̯]) என்பது பின்லாந்து நாட்டுப்புறக் கதைகளில் வரும் பெண்ணின் தீய ஆவி ஆகும்.

விளக்கம்
--------

அஜதார் பின்லாந்து நாட்டுப்புறக் கதைகளின் ஒரு தீய பெண் ஆவி. இவள் போஜோலா மலைகளில் அமைந்துள்ள ஒரு காட்டில் வசிக்கிறாள். இவள் *ஸ்வீடிஷ் ஸ்கோக்ஸ்னுஃப்வா* போன்று அல்லது 'கடற்கன்னி' போன்று, "தலைமுடி குதிகால் வரையிலும், மார்பகங்கள் முழங்கால் வரை தொங்கும்" அமைப்பினை உடையவள் என்று விவரிக்கப்படுகிறாள்.

அஜதார் அசியின் பேத்தியும் (காடுகளின் அதிபதி மற்றும் நோயைக் கொண்டுவருபவர்) லெம்போ மற்றும் குட்டி மனிதர்களின் அதிபதி ஆவார். இவள் அசி மற்றும் லெம்போவுடனான தொடர்பு மூலம் கொள்ளை நோயைப் பரப்புவதாகக் கூறப்படுகிறது.

இவள் பாம்புகளுடன் நெருங்கிய தொடர்புடையவள். நவீன கலையில் பெரும்பாலும் டிராகன் அல்லது அரை மனித, பாம்பு வடிவமாகச் சித்தரிக்கப்படுகிறார்.

கிறித்தவக் குறிப்புகள்
----------------------

விவிலியத்தின் சில பின்லாந்து மொழிபெயர்ப்புகளில் அஜதர் என்ற சொல் பேய்கள் அல்லது பிசாசுகளைக் குறிக்கப் பயன்படுத்தப்படுகிறது.

பின்லாந்து மொழி விவிலியத்தின் லேவியர் [17.7] இல் (1776 எடி. பின்லாந்து மொழியில் விவிலிய மொழிபெயர்ப்புகளையும் பார்க்கவும்), அஜதரின் பெயரின் மாறுபாடு (அஜத்தரோய்லே = அஜத்தாராக்கள்/அஜதர்களுக்கு) இவளைப் ஒரு பொது பிசாசாக அல்லது பேயாகப் பயன்படுத்துவதாகத் தோன்றுகிறது மற்றும் தனித்தனியாக குறிப்பிடப்படவில்லை.

இசை
---

* அஜதார்-விண்டர் கார்டன்சு (2011).
* எபிக் நார்த் மியூசிக் மூலம் அஜாதர் ரைசிங் (2013)
* அஜத்தாரா, அஜதாரின் பெயரிடப்பட்ட பின்லாந்து பிளாக் மெட்டல்.

### ஆதாரங்கள்

1. 1 2  Rose 1996.
2. 1 2 3  Kivi 1859.
3. ↑  Abercromby 1898.
4. ↑  Kořínek 1940.
**கபிஸ்** (Capiz) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் ரொக்சாஸ் ஆகும். இது 1901 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *அந்தோனியோ டெல்ரொசாரியோ* (Antonio del Rosario ) ஆவார். இதன் மொத்த நிலப்பரப்பளவு 2,594.64 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கபிஸ் மாகாணத்தின் சனத்தொகை 761,384 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 52ஆம் மாகாணமாகவும் சனத்தொகையின் அடிப்படையில் 38ஆம் மாகாணமாகவும் காணப்படுகின்றது. இம்மாகாணத்தில் 473 கிராமங்களும், 16 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தின் கடற்கரையின் நீளம் 80 கி.மீ ஆகும். இங்கு பல மீன்குளங்கள் உள்ளன. இதனால் இம்மாகாணம் "பிலிப்பீன்சின் மீன்குளத் தலைநகரம்" எனப் பொதுவாக சிறப்பித்துக் கூறப்படுகின்றது.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-04.`{{cite web}}`: CS1 maint: unfit URL (link)

வெளி இணைப்புகள்
---------------

அதிகாரபூர்வ இணையத்தளம் பரணிடப்பட்டது 2011-06-12 at the வந்தவழி இயந்திரம்
மேக்பை பறவை
பூட்டானின் பிங்க் நிறப் பகுதியில் அமைந்த சக்தெங் காட்டுயிர் காப்பகம்
பூட்டானின் கிழக்கில் அமைந்த திராசிகாங் மாவட்டம் மற்றும் சம்துருப் ஜோங்கர் மாவட்டம்
**சக்தெங் காட்டுயிர் காப்பகம்** (**Sakteng Wildlife Sanctuary**) இமயமலை நாடான பூட்டானின் திராசிகாங் மாவட்டம் மற்றும் சம்துருப் ஜோங்கர் மாவட்டங்களில் பரவியுள்ளது. இது யுனெஸ்கோவால் தற்காலிமகாக பட்டியலிட்ட பூட்டானின் பாதுகாக்கப்பட்ட காட்டுயிர் காப்பகமாகும். 2003-இல் நிறுவப்பட்ட இக்காட்டுயிர் காப்பகம் 750 சதுர கிலோ மீட்டர் பரப்பளவு கொண்டது.

இக்காட்டுயிர் காப்பகம், பூட்டானின் கிழக்குப் பகுதியில் அமைந்துள்ளது. இப்பகுதியில் உடல் முழுவதும் முடிகள் கொண்ட எட்டிக் குரங்குகள்,மேக்பை போன்ற பறவைகளின் காப்பிடமாக உள்ளது.

சீனா உரிமை கொண்டாடுதல்
----------------------

உலக சுற்றுச்சூழல் ஆதரவுக் குழுவின் 58-ஆவது கூட்டத்தில், பூட்டானில் இருக்கும் சக்தெங் காட்டுயிர் காப்பகத்திற்கு நிதியுதவி அளிக்க முன்மொழியப்பட்டபோது, சக்தெங் காட்டுயிர் காப்பகப் பகுதி எல்லைப் பிரச்சினைக்கு உட்பட்ட பகுதி என சீனா கூறி, பூட்டானுக்கு நிதியுதவி வழங்க எதிர்ப்பு தெரிவித்தது. இக்கூட்டத்தில் சீனாவுக்கு நேரடி பிரதிநிதி இருந்தாலும், பூட்டானுக்கான பிரதிநிதி இல்லை. ஆகவே பூட்டானின் பிரதிநிதியாக இந்திய ஆட்சிப் பணி அதிகாரி அபர்ணா சுப்ரமணி வாதிட்டார். சக்தெங் சரணாலய விவகாரத்தில் சீனா எதிர்ப்பு தெரிவிக்கும் நிலையில், பூட்டானின் நிலைப்பாட்டை கேட்காமல் முடிவுக்கு வரக்கூடாது என அபர்ணா சுப்ரமணி தெரிவித்தார். இதைத்தொடர்ந்து, அபர்ணா சுப்ரமணிக்கு பூட்டான் அரசு அனுப்பிய குறிப்பில், "சக்தெங் வனவிலங்கு சரணாலயம் பூட்டானின் இறையாண்மை எல்லைக்கு உட்பட்ட பகுதி" என உறுதிபட தெரிவித்தது. சீனாவின் எல்லை உரிமைகோரலை பூட்டான் மறுத்ததை தொடர்ந்து சக்தெங் காட்டுயிர் காப்பாக்த்திற்கு நிதியுதவி அளிக்க ஒப்புக்கொள்ளப்பட்டது.

மேற்கோள்கள்
-----------

1. ↑  Chandra Bisht, Ramesh (2008). *International Encyclopaedia Of Himalayas*. Mittal Publications. பக். 68. பன்னாட்டுத் தரப்புத்தக எண்:978-81-8324-265-3.
2. ↑  Jordans, Bart (2008). *Bhutan: A Trekker's Guide*. Cicerone Press Limited. பக். 307. பன்னாட்டுத் தரப்புத்தக எண்:978-1-85284-553-7. .
3. ↑  "Older Bhutanese Remember Abominable Snowman". Associated Press. 12 August 2008.. பார்த்த நாள்: 12 December 2010.
4. ↑  Johnsingh, A. J. T. (2006). *Field days: a naturalist's journey through South and Southeast Asia*. Universities Press. பக். 283. பன்னாட்டுத் தரப்புத்தக எண்:978-81-7371-552-5. .
5. ↑  "Sakteng Wildlife Sanctuary". *Himalaya 2000 online*. Bhutan Travel Guide. பார்க்கப்பட்ட நாள் 2011-04-02.
6. ↑  Now, China calls Bhutan's Sakteng Wildlife Sanctuary ‘disputed area’
7. ↑  ‘அது எங்களோட இடம்’... பூட்டானிடம் வம்பிழுக்கும் சீனா!
8. ↑  எல்லைப் பிரச்சனை: இந்தியாவை தொடர்ந்து பூடானிலும் அத்துமீறும் சீனா
**ஆனைக் கற்றாழை** அல்லது **யானைக் கற்றாழை, ரயில் கற்றாழை** (*Agave americana*) என்பது பொதுவாக **நூற்றாண்டுத் தாவரம்** என அழைக்கப்படும் அகேவ் இனத்தைச் சேர்ந்த தாவரமாகும். இது மெக்சிகோவை தனது பூர்விக இடமாகக் கொண்டிருந்தாலும் அழகுத் தாவரமாக பல்வேறு பிரதேசங்களிலும் அறிமுகப்படுத்தப்பட்டுள்ளது. இது ஐரோப்பா, இந்தியா, தென்னாபிரிக்கா மற்றும் அவுஸ்திரேலியா போன்ற பிரதேசங்களில் இயற்கை மயமாக்கப்பட்டுள்ளது.

8 மிற்றர் வரை உயரமாக போர்த்துக்கலில் வளர்ந்திருக்கும் **ஆனைக் கற்றாழை** (Agave americana)
இது நூற்றாண்டுத் தாவரம் எனக் கூறப்பட்டாலும் இது 10 தொடக்கம் 30 வருடங்களே உயிர்வாழக் கூடியது. இதன் இலைகள் வரண்ட காலநிலைக்கு ஏதுவாக பல்வேறு இசைவாக்கங்களைக் கொண்டுள்ளது. இது உயிர் வேலியாக பயன்படுத்தப்படுகிறது. இது தனது வாழ்நாளின் இறுதியில் நுனிவளரா முறைப் பூந்துணர் ஒன்றை உருவாக்கும். இப்பூந்துணர் 8 மீற்றர் உயரமானது. தனது சக்தி முழுவதையும் பூத்தலில் செலவிடுவதால் இது பூத்தலின் பிற்பாடு இறந்து விடும்.

பயன்கள்
-------

இந்த தாவரத்தில் வாழ்நாளின் முடிவில் வளரும் பூந்துனர் கொண்ட தண்டு எடைக் குறைவானதாக இருக்கும். இந்த தண்டை துண்டாக்கி காயவைத்து முதுகில் கட்டிக்கொண்டு அதை ஒரு மிதவையாக பயன்படுத்தி சிறுவர்கள் நீச்சல் பழகுவர். இக்கற்றாழை இலையில் நார் இருக்கும். இந்த நார் கயிறு போன்றவை செய்யப் பயன்படுத்தபடுகிறது.

மேற்கோள்கள்
-----------

1. ↑
**கமரன்ஸ் சர்** (Camarines Sur) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் பிலி ஆகும். இது 1919 ஆம் ஆண்டில் ஸ்தாபிக்கப்பட்டது. இம்மாகாணத்தில் 1,036 கிராமங்களும், 35 மாநகராட்சிகளும் உள்ளன. இதன் தற்போதைய மாகாண சபை ஆளுநர் *மிகுவெல் லூயிஸ் ஆர். விலாஃபுஎர்டே* (Miguel Luis R. Villafuerte) ஆவார். இதன் மொத்த நிலப்பரப்பளவு 5,497.03 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கமரன்ஸ் சர் மாகாணத்தின் சனத்தொகை 1,952,544 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 16ஆம் மாகாணமாகவும் சனத்தொகையின் அடிப்படையில் 13ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 360 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 19ஆம் மாகாணம் ஆகும்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**கமரன்ஸ் நோர்டே** (Camarines Norte) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் டாஎட் ஆகும். இது 1829 ஆம் ஆண்டில் ஸ்தாபிக்கப்பட்டது. இம்மாகாணத்தில் 282 கிராமங்களும், 12 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஜொனாக் பினமென்டெல்* (Jonah Pimentel) ஆவார். இதன் மொத்த நிலப்பரப்பளவு 2,320.07 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கமரன்ஸ் நோர்டே மாகாணத்தின் சனத்தொகை 583,313 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 55ஆம் மாகாணமாகவும் சனத்தொகையின் அடிப்படையில் 51ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 250 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 36ஆம் மாகாணம் ஆகும்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-08.`{{cite web}}`: CS1 maint: unfit URL (link)
குளிர்காலத்தில் தியோக்
தியோக் நகரம்
**தியோக் ( Theog )** என்பது இந்திய மாநிலமான இமாச்சல பிரதேசத்தில் சிம்லா மாவட்டத்தில் உள்ள ஒரு நகரம் மற்றும் நகராட்சி குழுவாகும். இதன் முதல் குடியேற்றங்கள் 1902 இல் இருந்தன.

மக்கள்தொகை
----------

2001ஆம் ஆண்டு மக்கள் தொகைக் கணக்கெடுப்பின்படி , தியோக்கின் மக்கள் தொகை 3,754 பேர் என்ற அள்வில் இருந்தது. ஆண்களில் 57 சதவீத மக்களும், பெண்களில் 43 சதவீத பேரும் உள்ளனர். தியோக்கின் சராசரி கல்வியறிவு விகிதம் 64 சதவீதமாகும். இது தேசிய சராசரியான 59.5 சதவீதத்தை விட அதிகமாகும்: ஆண்கள் கல்வியறிவு 73 சதவீதமும், மற்றும் பெண்கள் கல்வியறிவு 56 சதவீதமும் ஆகும். தியோக்கில், 12 சதவீத மக்கள் 6 வயதுக்குட்பட்டவர்கள் ஆவர். 1931ஆம் ஆண்டு மக்கள்தொகை கணக்கெடுப்பின்படி, தியோக்க்கின் மாநிலத்தின் மொத்த மக்கள் தொகை 6912 ஆக இருந்தது. 1931இல் தியோக் மாநிலத்தில் 6800 இந்துக்கள், 91 முஸ்லீம்கள் மற்றும் 21 சீக்கியர்கள் இருந்தனர்.

நிலவியல்
--------

தியோக் 31.12 ° வடகிலும் 77.35 ° கிழக்கிலும் அமைந்துள்ளது. இதன் சராசரி உயரம் 1965 மீட்டர் (6446 அடி) ஆகும். இது தேசிய நெடுஞ்சாலை 22 இல் ( இந்தியா-திபெத் சாலை ) அமைந்துள்ளது. இது சிம்லாவிலிருந்து 32 கி.மீ தூரத்தில் உள்ளது. 

குளிர்காலத்தில் தியோக்
தியோக் அதிகாரத்தின் கீழ் வரும் ஏராளமான கிராமங்கள் உள்ளன.

போக்குவரத்து
------------

தேசிய நெடுஞ்சாலை 5 மற்றும் தேசிய நெடுஞ்சாலை 705 வழியாக தியோக் இமாச்சலத்துடனும் இந்தியாவின் பிற பகுதிகளுடனும் நன்கு இணைக்கப்பட்டுள்ளது. தியோக் சிம்லா விமான நிலையத்திலிருந்து 45 கி.மீ தொலைவிலும், சிம்லா ரயில் நிலையத்திலிருந்து 32 கி.மீ தொலைவிலும் உள்ளது

குறிப்புகள்
-----------

1. ↑   *Punjab State Gazetteers: pt. A. Simla Hill States*. Punjab: Superintendent, Government Printing, 1935. 1935. பக். 27. .
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. பார்க்கப்பட்ட நாள் 2008-11-01.
3. ↑  Falling Rain Genomics, Inc - Theog
4. ↑  "National Highways in Himachal Pradesh" (PDF). *Himachal Pradesh Public Works Department*. Archived from the original (PDF) on 17 ஏப்ரல் 2018. பார்க்கப்பட்ட நாள் 23 May 2018. `{{cite web}}`: Check date values in: `|archive-date=` (help)

வெளி இணைப்புகள்
---------------
Search Wiktionary
விக்சனரியில் ***de jure*** என்னும் சொல்லைப் பார்க்கவும்.

***டெ ஜூரே***  (de jure, அல்லது ***de iure***), தமிழாக்கமாக **சட்டப்படி** என்ற சட்டம் சார் சொல் இலத்தீன் மொழியின் வேரிலிருந்து பெறப்பட்டதாகும். இலத்தீனில் **டெ** என்பது தொடர்புடையது, குறித்தானது எனவும் **ஜூரே** என்பது சட்டம் என்பதையும் குறிக்கிறது. இதனை வேறுபாடாக *நடைமுறைப்படி* (de facto) என்ற சட்டவழக்குக்கிற்கு மாறாக காணலாம். அரசியல் அல்லது சட்டபூர்வ நிலைகளை விளக்கும்போது இந்த இரு சொற்களும் பயன்படுத்தப்படுகின்றன.

சட்ட கலைச்சொற்களில், *டெ ஜூரே* என்பது "சட்டம் குறித்தானது" என்பதற்கும் பயனாகிறது. ஓர் நடைமுறையை, காட்டாக வாய்மொழி உறுதிகளை மதிப்பது என்பதை சட்டம் எதுவும் வரையறுக்காவிடினும், மக்கள் கடைபிடிக்கலாம்.

எடுத்துக்காட்டுக்கள்
--------------------

> அப்காசியா ... ஒரு ***சட்டப்படி*** ஜோர்ஜியாவிற்குள் தன்னாட்சியுடைய குடியரசு, ஆனால் *நடைமுறைப்படி* ஜோர்ஜியாவிடமிருந்து தனியானது
> 
> —அப்காசியா
> 

 இதன் பொருள் சட்டத்தின் பார்வையில் அப்காசியா நிலப்பகுதி ஜோர்ஜியா நாட்டின் பகுதியாகும்; ஆனால் உண்மையில் அது தன்னாட்சி பெற்றது.

பில் கிளின்டனின் *சட்டப்படியான* பெயர் வில்லியம் ஜெஃபர்சன் கிளின்டன். இதுவே அலுவல்முறை ஆவணங்களில் புழங்கும் பெயராகும். இவரது *நடைமுறைப்படியான* பெயர் அவரை அனைவரும் அழைக்கும் பில் கிளின்டனாகும்.

இதனையும் காண்க
--------------

* *நடைமுறைப்படி*

சான்றுகோள்கள்
-------------

1. ↑  "De jure - Define De Jure at Dictionary.com". *Dictionary.com*. Archived from the original on 24 டிசம்பர் 2018. பார்க்கப்பட்ட நாள் 21 September 2014. `{{cite web}}`: Check date values in: `|archive-date=` (help)
2. ↑  "de jure - Definition and pronunciation - Oxford Advanced Learner's Dictionary at OxfordLearnersDictionaries.com". பார்க்கப்பட்ட நாள் 21 September 2014.
**ஆப்பியா** (*Apia*) சமோவாவின் மிகப்பெரிய நகரமும் நாட்டுத் தலைநகரமும் ஆகும். 1900 முதல் 1919 வரை இது செருமானியச் சமோவாவின் தலைநகரமாக இருந்தது. சமோவாவின் இரண்டாவது மிகப்பெரும் தீவான உபோலுவின் மத்திய வடக்கு கடலோரத்தில் இந்த நகரம் அமைந்துள்ளது. சமோவாவிலுள்ள ஒரே "நகரமான" ஆப்பியா *டுவாமசாகா* மாவட்டத்தில் உள்ளது.

ஆப்பியா நகரகப் பகுதியின் மக்கள்தொகை 36,735 (2011 கணக்கெடுப்பு) ஆகும். லெடோகோ சிற்றூரிலிருந்து வைடெலே எனப்படும் ஆப்பியாவின் புதுத் தொழிற்பேட்டை வரை அபியா நகரகப் பகுதி விரிந்துள்ளது.

வரலாறு
------

அபியாவின் உயரதிகாரி, சொமானுடபா போகை, ஏறத்தாழ 1890–1910.
ஆப்பியா துவக்கத்தில் ஓர் சிற்றூராக இருந்தது; (1800இல் மக்கள்தொகை 304 மட்டுமே தற்போது பல சிற்றூர்கள் இணைந்து விரிந்துள்ள ஆப்பியா எனப்படும் தலைநகரின் ஒருபகுதியாக இன்னமும் இந்த சிற்றூர் உள்ளது. நாட்டின் மற்றக் குடியிருப்புக்களைப் போலவே ஆப்பியா சிற்றூருக்கும் பரம்பரை *மட்டாய்* தலைவர்களும் *ஃபா அலுபெகா* (மரபு & வழக்கமான வாழ்த்துகள்) சடங்குகளையும் கொண்டுள்ளனர்.

தற்போதைய தலைநகர் ஆப்பியா 1850களில் நிறுவப்பட்டது; 1959 முதல் சமோவாவின் அலுவல்முறை தலைநகரமாக உள்ளது.

மார்ச்சு 15, 1889இல் வீசிய சுறாவளியின்போது செருமனி, பிரித்தானியா, ஐக்கிய அமெரிக்காவின் போர்க்கப்பல்கள் துறைமுகத்தை விட்டு அகல மறுத்த நிகழ்ச்சி வரலாற்றில் புகழ் பெற்றது. எதிர்வரும் சூறாவளியால் கபல்கள் அழியக்கூடும் என்ற நிலையிலும் முதலில் பின்வாங்கினால் தோல்வியாகக் கருதப்படும் என்று விடாப்பிடியாக நகரமறுத்து மூழ்கின. பிரித்தானிய கப்பல் *கல்லியோப்* மட்டுமே ஒருமணிக்கு ஒரு மைல் என்ற வேகத்தில் நகர்ந்து புயலில் இருந்து தப்பித்தது. இந்த பிடிவாதத்தால் கிட்டத்தட்ட 200 அமெரிக்க, செருமானியர்கள் உயிரிழந்தனர்; ஆறு கப்பல்கள் மூழ்கின அல்லது செப்பமிடவியலா நிலை அடைந்தன.

1900களில் நாட்டின் விடுதலை இயக்கத்தின்போது தேசிய மாவ் இயக்கத்தினரின் போராட்டத்தினால் அபியாவின் சாலைகள் அமைதியான ஊர்வலங்களால் நிறைந்தது. திசம்பர் 28, 1929இல் நியூசிலாந்தின் காவல்படையால் மாவு அமைதி ஊர்வலத்தில் வந்த தலைவர் டுபுவா டமாசெசு லீலோபி கொல்லப்பட்டது "கருப்பு சனிக்கிழமை" எனப்படுகின்றது.

புவியியல்
---------

சுற்றுப்பாதையிலிருந்து அபியாவின் காட்சி
வைசிகானோ ஆற்றின் கழிமுகத்தில் இயற்கைத் துறைமுகமாக அபியா அமைந்துள்ளது. 472 மீ உயரமுள்ள வேயா மலையின் தெற்கில் நேரடி கீழான குறுகிய கடலோரச் சமவெளியில் அபியா உள்ளது. இந்த மலையில்தான் புகழ்பெற்ற ஆங்கில எழுத்தாளர் ஆர். எல். இசுட்டீவன்சன் புதைக்கப்பட்டுள்ளார். வைசிகானோ ஆற்றின் இருபுறமும் இரு மலை விளிம்புகள் பரவியுள்ளன. இந்த விளிம்புகளின்மீது சாலைகள் அமைக்கப்பட்டுள்ளன. மேற்கு புறமுள்ள சாலை கிராசு ஐலாந்து சாலை உபோலு தீவின் வடக்கிலுருந்து தெற்காக தெற்கு கடற்கரைவரை செல்கிறது.

மேற்சான்றுகள்
-------------

1. ↑  "Weather Underground: Apia, Samoa".
2. 1 2  "Population and Housing Census Report 2006" (PDF). *Samoa Bureau of Statistics*. July 2008. Archived from the original (PDF) on 21 ஜூலை 2011. பார்க்கப்பட்ட நாள் 16 December 2009. `{{cite web}}`: Check date values in: `|archive-date=` (help)
3. ↑  "Samoa", *Encyclopædia Britannica*
4. ↑
5. ↑

வெளியிணைப்புகள்
---------------

விக்கிமீடியா பொதுவகத்தில்,  
 ***ஆப்பியா***   
என்பதில் ஊடகங்கள் உள்ளன. 

* View of Apia, the Capital of Samoa, One of the Islands in the Pacific Ocean பரணிடப்பட்டது 2014-02-22 at the வந்தவழி இயந்திரம், from *Harper's Weekly*, 12 January 1895 by D.J. Kennedy, the Historical Society of Pennsylvania
**கருஞ்செம்பகம்** (*Black coucal-சென்ட்ரோபசு கிரில்லி*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது சகாராவின் தெற்கே ஆப்பிரிக்காவில் பரவலான காணப்படுகின்றது.

விளக்கம்
--------

கருஞ்செம்பகத்தில் ஆண் 30 cm (12 அங்) நீளமும், பெண் செம்பகம் வயது 34 cm (13 அங்). இவை தோற்றத்தில் ஒரே மாதிரியாக உள்ளது. இனப்பெருக்க காலத்தில் தலை, உடல் வால் பகுதியில் உள்ள இறகுகள் கருப்பு நிறமாக இருக்கும். அலகு மற்றும் கால்கள் கருப்பு நிறமாக இருக்கும். இளம் பறவைகளில் அடர் மற்றும் ஒளிரும் கோடுகளும் பட்டைகளும் உள்ளன.

பரவலும் வாழிடமும்
-----------------

கருஞ்செம்பகம் அங்கோலா, பெனின், போட்ஸ்வானா, புர்கினா பாசோ, புருண்டி, கேமரூன், மத்திய ஆப்பிரிக்க குடியரசு, சாட், காங்கோ குடியரசு, டி.ஆர்.சி. ஐவரி கோஸ்ட், ஈஸ்வதினி, எத்தியோப்பியா, காபோன், காம்பியா, கானா, கினியா, கினியா, கினியாவ், லைபீரியா, மலாவி, மாலி, மொசாம்பிக், நமீபியா, நைஜர், நைஜீரியா, ருவாண்டா, செனகல், சியரா லியோன், தென்னாப்பிரிக்கா, சூடான், தான்சானியா, டோகோ, உகாண்டா, சாம்பியா மற்றும் ஜிம்பாப்வே ஆகிய நாடுகளில் காணப்படுகிறது. இது சில இடங்களில் நிலையாக வசிப்பதாகவும், சில இடங்களில் புலம்பெயர்ந்தவையாகவும் உள்ளது. இதன் வாழ்விடம் சதுப்புநிலங்கள், சவன்னா, புல்வெளி, காட்டுப் புதரிலும், அடிமரங்கள், மற்றும் வனப்பகுதிகளில் வெட்டப்பட்ட மரங்கள் நிறைந்த பகுதிகள், எப்போதாவது நாணல் மற்றும் பாபிரஸ் ஆகும். இது பொதுவாக 1,500 m (5,000 அடி) க்கு கீழ்ப்பகுதிகளில் காணப்படும். ஆனால் எப்போதாவது 2,000 m (6,600 அடி) வரை செல்லலாம்.

சூழலியல்
--------

கருஞ்செம்பகத்தில் ஆண்கள் கூட்டினை பாதுகாக்கும் பணியினையும், அதே நேரத்தில் பெண்கள் பலதார உறவினையும் கொண்டுள்ளது. பெண்களின் ஆக்ரோசத் தன்மையினை புரோஜெஸ்ட்டிரோன் கட்டுப்படுத்துகின்றது என ஆய்வுகள் காட்டுகின்றன.

நிலை
----

கருஞ்செம்பகம் மிகவும் பரந்த வரம்பைக் கொண்டுள்ளது. இதனுடைய வாழ்வில் குறிப்பிட்ட அச்சுறுத்தல்கள் எதுவும் கண்டறியப்படவில்லை. இதனுடைய எண்ணிக்கைச் சீராக இருப்பதாக நம்பப்படுகிறது. எனவே பன்னாட்டு இயற்கைப் பாதுகாப்புச் சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனம்" என்று மதிப்பிட்டுள்ளது.

மேற்கோள்கள்
-----------

1. 1 2 3  BirdLife International (2016). "*Centropus grillii*". *IUCN Red List of Threatened Species* **2016**: e.T22684249A93021184. doi:10.2305/IUCN.UK.2016-3.RLTS.T22684249A93021184.en.. பார்த்த நாள்: 12 November 2021.
2. 1 2  Erritzøe, Johannes; Mann, Clive F.; Brammer, Frederik; Fuller, Richard A. (2012). *Cuckoos of the World*. Bloomsbury Publishing. பக். 44. பன்னாட்டுத் தரப்புத்தக எண்:978-1-4081-4267-7. .
3. ↑  Payne, Robert B.; Sorensen, Michael D. (2005). *The Cuckoos*. OUP Oxford. பக். 246. பன்னாட்டுத் தரப்புத்தக எண்:978-0-19-850213-5. .
4. ↑  Goymann, W. Wittenzellner, A. Schwabl, I. & Makomba, M. (2008, May 7).

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q864806
* விக்கியினங்கள்: Centropus grillii
* ADW: Centropus\_grillii
* Avibase: DB09507DAF8069D1
* BirdLife: 22684249
* ஈபேர்டு: blacou1
* EoL: 1047961
* Euring: 30990
* GBIF: 5232013
* iNaturalist: 1685
* IRMNG: 11111187
* ITIS: 554763
* IUCN: 22684249
* என்.சி.பி.ஐ: 382247
* Xeno-canto: Centropus-grillii

 |
வலை மற்றும் தகட்டை ஒன்றாக தறைத்து (riveted) செய்த கவசமான *சிறா பாக்தர்*. இவ்வகை கவசங்கள் முகலாயர்கள் ஆண்ட இந்தியாவில் அறிமுகப்படுத்தப்பட்டது.
**வலைக்கவசம்** (ஆங்கிலம்: *Mail, மெயில்*) என்பது சிறிய உலோக வளையங்களை, ஒரே தோரணையில் பிணைக்கப்பட்ட வலை போன்ற அமைப்புடைய ஒரு வகைக் கவசமாகும்.

பெயரிடுதல்
----------

கால்சட்டையாக அணியும் வலைக்கவசத்தை ஆங்கிலத்தில் *ஷோஸ்,* என்றும் தலையில் முக்காடிட்டால் அதனை *காய்ஃப்* என்றும் அழைப்பர். கழுத்தை பாதுகாக்க தலைக் கவசத்திலிருந்து தொங்கும் வலையை *கேமெயில்* அல்லது *எவென்டெயில்* என்பர். முட்டி வரை நீளும் வலையாலான சட்டையை *ஓபெர்க்கு* என்றும், அதுவே தொடை வரை நீண்டிருந்தால் *ஓபெர்ஜியான்* எனப்படும். துணிக்கிடையில் உள்ள வலைக்கவசத்தை *ஜசெரன்ட்* என்று ஆங்கிலத்தில் குறிப்பிடப்படுகிறது.

இடைக்கால ஐரோப்பாவில், இடுப்பு வரை இருக்கும் சட்டையை *பையர்ணி* என்பர்.

### யப்பானிய வலைக்கவசம்

யப்பானில், வலைக்கவசம் *குசாரி* எனப்படும். அதன் பொருள் 'வலை' ஆகும்.

விளைபயன்
--------

வலைக்கவசம் வெட்டும் மற்றும் துளைக்கும் ஆயுதங்களுக்கு எதிரான ஸ்திரமான தடுப்பாக விளங்கியது. பொதுவாக, வலைக்கவசத்தின் திறன் நான்கு காரணிகளால் தீர்மானிக்கபடுகிறது: பிணைப்பின் வகை (தறைத்த, அல்லது உருக்கியிணைத்த), பிரயோகிக்கப்பட்ட பொருள் (இரும்பு, வெண்கலம், அல்லது எஃகு), நெசவு அடர்த்தி (நெருக்கமான நெசவை ஊடுருவ மெல்லிய ஆயுதம் தேவை), மற்றும் வளையத்தின் தடிமன் (1.02–1.63 மி.மீ. தடிமன் கொண்ட கம்பி). வளையங்கள் சரியாக தறைக்காவிட்டால், ஈட்டிகளின் பலமான தாக்கத்தால் கவசத்தை ஊடுருவ முடியும்.

இக்கவசத்தின் நெகிழும் தன்மையால், அணிபவர் அடிக்கடி தாக்குதலுக்கு உள்ளாவார், இது மோசமான சிராய்ப்புகள் அல்லது எலும்பு முறிவுகளை ஏற்படுத்தும். இதனால் தலையைக் காக்க தனியாக ஒரு தலைக்கவசம் அணியவேண்டியிருக்கும். அதேபோல், கதாயுதம் மற்றும் போர் சுத்தியல் போன்று கூரற்ற ஆயுதங்களின் தாக்கம் கவசத்தை ஊடுருவாமலே அணிபவரை பாதிக்கும்.

படிமை
-----

* ஈடோவின் 1880-களின் யப்பானிய (சாமுராய்) வலைக் காலுறை அல்லது குசாரி டாபி.ஈடோவின் 1880-களின் யப்பானிய (சாமுராய்) வலைக் காலுறை அல்லது *குசாரி டாபி*.
* ஈடோ காலத்தின் யப்பானிய வலைச் சட்டை அல்லது குசாரி கட்டபிறா.ஈடோ காலத்தின் யப்பானிய வலைச் சட்டை அல்லது *குசாரி கட்டபிறா*.
* ஈடோ காலத்தின் யப்பானிய (சாமுராய்) வலைக் கையுறை அல்லது குசாரி ஹான் கோட்டே.ஈடோ காலத்தின் யப்பானிய (சாமுராய்) வலைக் கையுறை அல்லது *குசாரி ஹான் கோட்டே*.
* யப்பானிய தறைத்த வலைக்கவசத்தின் அரிய உதாரணம்.யப்பானிய தறைத்த வலைக்கவசத்தின் அரிய உதாரணம்.
* ஈடோ காலத்து யப்பானிய (சாமுராய்) குசாரி.ஈடோ காலத்து யப்பானிய (சாமுராய்) *குசாரி*.
* 17-ஆம் நூற்றாண்டு, முகலாயரின் தறைத்த வலைக்கவசம் சிறா பாக்தர்.17-ஆம் நூற்றாண்டு, முகலாயரின் தறைத்த வலைக்கவசம் *சிறா பாக்தர்*.
* முகலாயரின் தறைத்த வலை முக்காடான குல்லா சிறா.முகலாயரின் தறைத்த வலை முக்காடான *குல்லா சிறா*.
* இந்திய தேட்டா இணைப்பு அல்லது கம்பித்தடுப்பு இணைப்பு (வலை) கவசம், 17-ஆம் நூற்றாண்டு.இந்திய *தேட்டா* இணைப்பு அல்லது கம்பித்தடுப்பு இணைப்பு (வலை) கவசம், 17-ஆம் நூற்றாண்டு.
* ஓட்டோமான் தறைத்த வலைக்கவசம், 16-ஆம் நூற்றாண்டு.ஓட்டோமான் தறைத்த வலைக்கவசம், 16-ஆம் நூற்றாண்டு.
* ஐரோப்பிய ஆப்பு தறைத்த வலைக்கவசம், வளையங்களின் இருபக்கமும்.ஐரோப்பிய ஆப்பு தறைத்த வலைக்கவசம், வளையங்களின் இருபக்கமும்.

மேலும் பார்க்க
--------------

* தகடுபதித்த வலைக்கவசம்
* கவச உட்சட்டை
* செதில் கவசம்
* பின்னல் கவசம்

மேற்கோள்கள்
-----------

1. ↑  "chain mail" Cambridge dictionaries online
2. ↑  D. Edge and J. Paddock.